TIX

Andreas Tix Haukeland (født Andreas Andresen Haukeland; 1993), kjent under artistnavnet TIX, er en norsk artist, produsent, forfatter, programleder og låtskriver fra Bærum. I 2010-årene gjorde han seg bemerket som produsent av kontroversielle russesanger, og i 2015 ble han landskjent for den svært omdiskuterte russelåten «Sjeiken 2015». I 2018 ga han ut sin første solosingel, «Shotgun», og har siden laget musikk med mer seriøse og personlige temaer og tekster. Sommeren 2019 toppet TIX VG-lista med den selvbiografiske låten «Jeg vil ikke leve». Han toppet den norske singellisten på nytt med «Kaller på deg» og «Karantene», og i 2020 og 2021 var han den mest strømmede norske artisten i Norge.  

Han ble kåret til årets spellemann under Spellemannprisen 2020. I 2021 vant han Melodi Grand Prix 2021 med låten «Fallen Angel», og han representerte Norge i Eurovision Song Contest 2021 i Rotterdam i Nederland. Der endte han på 18. plass. Han er blant de mest kjente popartistene i Norge, og har rundt  månedlige lyttere på Spotify.

Haukeland ga i 2021 ut boken TIX: den stygge andungen. Boken ble Norges mest forhåndsbestilte bok, var den nest mest solgte barne- og ungdomsboken i Norge i 2021.

I desember 2023 kunngjorde Norsk filminstitutt animasjonsfilmen  TIX og den forsvunne barndommen med ny musikk fra Haukeland, som også blir en ledende karakter i filmen.

 Bakgrunn 
TIX er kjent for sin fargerike og flamboyante stil med pelskåpe, solbriller og pannebånd påført teksten «TIX». Artistnavnet kommer fra hans medfødte tilstand tourettes syndrom. Syndromet medfører ufrivillige rykninger, såkalte tics. Ticsene gjorde at han ble mobbet på skolen, men han valgte å ta eierskap til ticsene ved å ta artistnavnet «TIX». Artisten bruker solbriller for å skjule rykninger med øynene. Han har også obsessiv-kompulsiv lidelse og ADHD.

Han ble landskjent i Norge i 2015 med den kontroversielle russelåten «Sjeiken 2015». Sangteksten ble gjenstand for debatt i flere uker, mens TIX selv svarte på kritikken ved å legge ut en Snapchat-serie der han badet i penger. I 2016 ga han ut sitt første album, Dømt og berømt, som lå 79 uker på den offisielle norske albumlisten.  

I tillegg til russemusikken har TIX jobbet som låtskriver i Los Angeles, hvor han blant annet har skrevet «Game Time» for Flo Rida og «Sweet But Psycho» for Ava Max. For «Sweet But Psycho» fikk han Musikkforleggerprisen 2020 i klassen årets mest spilte låt sammen med resten av låtskriverteamet. Under utdelingen var han også nominert i klassen årets opphaver – populærmusikk. Sommeren 2017 var TIX oppvarmingsartist for Justin Bieber på Forus Travbane i Stavanger. 

Etter flere år med russelåter og festmusikk, ga Haukeland i 2018 sin første solosingel, «Shotgun». Siden fulgte flere låter med mer seriøse og personlige tekster, og i 2019 toppet han for første gang VG-lista med den dypt personlige låten «Jeg vil ikke leve». Han har siden fulgt opp med en rekke personlige og tidsaktuelle låter, blant andre «Når jeg er full», «Kaller på deg» og «Karantene». Han toppet VG-lista på nytt med de to sistnevnte og begge låtene ble nominert til årets låt under Spellemannprisen 2020. I takt med overgangen fra russelåter til mer folkelige og personlige poplåter, har han også fått et bredere publikum og mer anerkjennelse fra musikkbransjen og pressen. I 2020 var TIX den mest strømmede artisten i Norge, og i 2021 var han for andre år på rad den mest strømmende norske artisten på Spotify. 

miniatyr|TIX på scenen i Rotterdam under juryprøven før første semifinale 17. mai 2021. Foto: Sietske
Vinteren 2021 ble TIX kunngjort som en av finalistene til Melodi Grand Prix med låten «Ut av mørket». Han fremførte den første gang i pausen under delfinale 1 lørdag 16. januar 2021. Da han opptrådte i finalen lørdag 20. februar 2021, fremførte han den engelske versjonen av sangen, «Fallen Angel». Han vant til slutt finalen over KEiiNO og «Monument».

Gjennom seieren i Melodi Grand Prix fikk TIX og «Fallen Angel» oppdraget med å representere Norge i Eurovision Song Contest 2021 i Rotterdam i Nederland. Norge deltok i semifinale 1 tirsdag 18. mai i Rotterdam Ahoy. Der ble «Fallen Angel» blant de ti beste, og Norge kvalifiserte seg dermed til finalen lørdag 22. mai. TIX opptrådte som nummer 22 av 26 i finalen og endte til slutt på 18. plass. For låten ble han nominert til Spellemannprisen 2021 i klassen årets låt.

Han har også blitt hyllet for sin åpenhet rundt ensomhet, depresjon og selvmordstanker.

Etter rundt tre år uten nye russelåter kom TIX tilbake våren 2023 med russelåtene «FAKK MEG OPP» og «STUDIO 23». Han skrev sistnevnte for prinsesse Ingrid Alexandra av Norge og russebussen hennes.

I oktober 2023 reiste Haukeland, mot Utenriksdepartementets råd, til det krigsherjede Ukraina. Han opplyste ved avreisen at formålet med reisen var å hente to barn til Norge fordi deres eneforsørger var blitt utkalt til militærtjeneste. Ifølge Haukeland var det barnas forsørger som ønsket at de skulle bli tatt med til Norge. Haukeland oppga at  barna skulle bli tatt med til Nasjonalt Ankomstsenter for videre oppfølging.

 TV-opptredener 
I 2019 deltok han i den ellevte norske sesongen av Paradise Hotel, og samme år avsluttet han VG-lista-showet på Rådhusplassen i Oslo. I 2020 var TIX dommer i norske Idol, og samme høst opptrådte han under P3 Gull, der han hadde premiere med låten «Tusen tårer». 

I januar 2021 var han gjest i Lindmo på NRK1, der han fortalte om sin ensomhet, depresjon og selvmordsforsøk. Der fortalte han at låten «Jeg vil ikke leve» var basert på erfaringene fra den vanskelige perioden.

I 2022 var han en av deltakerne i tolvte sesong av TV 2-programmet Hver gang vi møtes. Han var også programleder i første og andre sesong av nye Paradise (Hotel) i 2022 og i 2023, sammen med Triana Iglesias, i tredje sesong.

Han var programleder i duo med Katrine Moholt i TV 2s Sommerfest fra Telemark i juni 2023.

Haukeland var deltaker i 2023-sesongen av 24-stjerners julekalender. Han kom pa 10. plass.

Under pauseshowet i Melodi Grand Prix-finalen 2024 sang TIX Måns Zelmerlöws vinnerlåt «Heroes».

Han deltok i den 4. sesongen av TV2-programmet Forræder (TV-serie) i 2024.

 Diskografi 

 Studioalbum 
TittelAlbumdetaljerHøyeste listeplasseringSertifiseringerNORDømt og berømt Utgitt: 4. mai 2016
 Merke: Sony Music
 Format: Digital nedlastning, strømming22 x platina (IFPI)Enten går det bra, ellers går det over Utgis: 18. mars 2022 
 Merke: Universal
 Format: Digital nedlastning, strømming3

 Singler 

 Ordinære låter 

 Som soloartist eller hovedartist 
ÅrTittelListeplasseringNOR2018«Shotgun»5«Håper nissen har råd»52019«Jeg vil ikke leve»1«Neste sommer»3«Når jeg er full»14«Brosjan Jesus»20«Jævlig»32020«Kaller på deg»1«Karantene»1«Skål»2«Nå koser vi oss»4«Jul i karantene»10«Tusen tårer»22021«Ut av mørket»/«Fallen Angel»1/2«Engel, ikke dra»1«BeautiFull»3«Jente i Oslo»32022«Sov godt»37«Hvis jeg forlot verden»2«Himmelen og helvete» 9«Pust» 7«Gjør med meg» 15

 Som medartist 
ÅrTittelListeplasseringNOR2020«Deg eller ingenting» (med Morgan Sulele)4«Igjen og igjen» (med El Papi)1«Ikke han» (med Teddy)–2022«Livet er herlig» (med El Papi)6«Gatebil» (med Hagle)172023«FAKK MEG OPP» (med Kris Winther)11«Danse En Gang Til» (med Morgan Sulele)7 «LOVE </3» (med Beathoven)2 2024«Piller i Hjertet» (med Kudos)4«FOREVIG» (med FJELLREV)8«Ole Brumm» (med Morgan Sulele)132025«SCANDIHOE» (med Krobbe)–

 Russelåter 
ÅrTittelListeplasseringNOR2015«Sjeiken 2015» (med The Pøssy Project)5«Habbo Club 2015» (med The Pøssy Project)222016«Tronen 2016» (med The Pøssy Project)24«Ponyville 2016» (med The Pøssy Project)17«Hydra 2016» (med The Pøssy Project)15«Dory 2017» (med The Pøssy Project)8«Versace 2017» (med The Pøssy Project)5«Gullalderen 2017» (med The Pøssy Project)332017«Skammekroken 2017» (med The Pøssy Project)25«Hakkebakkeskogen 2017» (med The Pøssy Project)32«Ulovlig 2018» (med Moberg)222018«Nasjonen 2018» (med The Pøssy Project)292020«Dommedagen 2020» (med Soppgirobygget)172023«FAKK MEG OPP» (med Kris Winther)11«STUDIO 23» (med The Pøssy Project)–

 Referanser 

 Eksterne lenker 





Kategori:Personer fra Bærum kommune
Kategori:Norske artister innen elektronisk musikk
Kategori:Norske musikere
Kategori:Norske låtskrivere
Kategori:Norske sangere
Kategori:Eurovision Song Contest-deltakere for Norge
Kategori:Deltakere i Melodi Grand Prix 2021
Kategori:Deltakere i Eurovision Song Contest 2021
Kategori:Årets spellemann
Kategori:Norske barnebokforfattere
Kategori:Vinnere av Melodi Grand Prix
Kategori:Dommere for «Idol»